สถาบันวิจัยประชากรและสังคม มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

ที่ อว ๗๘.๑๙/

วันที่ กันยายน ๒๕๖๔

เรื่อง ขอเชิญเข้าร่วมให้สัมภาษณ์ข้อมูลผ่านโปรแกรม Zoom meeting

เรียน นายกเทศมนตรีเมืองอำนาจเจริญ

สิ่งที่ส่งมาด้วย รายละเอียดโครงการและนักวิจัย จำนวน ๑ แผ่น

 ด้วยสถาบันวิจัยประชากรและสังคม มหาวิทยาลัยมหิดล ได้รับทุนสนับสนุนการวิจัยจากมูลนิธิสถาบันวิจัยและพัฒนาผู้สูงอายุไทย ให้ดำเนินการวิจัยภายใต้โครงการ “การเข้าถึงบริการทางสังคมของประชากรในครัวเรือนก่อนวัยสูงอายุและผู้สูงอายุที่มีรูปแบบการอยู่อาศัยต่างกัน เพื่อนำไปสู่แนวทางการสนับสนุนการบริการที่เหมาะสม” โดยมีผู้ช่วยศาสตราจารย์ ดร.ศุทธิดา ชวนวัน เป็นหัวหน้าโครงการฯ รายละเอียดตามสิ่งที่ส่งมาด้วย

 ในการนี้ โครงการวิจัยฯ ได้เลือกจังหวัดอำนาจเจริญเป็นพื้นที่ตัวอย่างในการเก็บข้อมูล จึงขอเรียนเชิญท่านและฝ่ายที่ดำเนินงานเกี่ยวกับการจัดสวัสดิการและบริการทางสังคมสำหรับผู้สูงอายุของหน่วยงาน เข้าร่วมให้สัมภาษณ์ข้อมูลสถานการณ์ด้านบริการทางสังคมสำหรับผู้สูงอายุ ผ่านโปรแกรม Zoom meeting ในวันพุธที่ ๑๕ กันยายน ๒๕๖๔ เวลา ๑๓.๐๐ - ๑๕.๐๐ เพื่อเป็นข้อมูลให้กับทางโครงการวิจัยฯ ได้ดำเนินการเก็บข้อมูลกับผู้สูงอายุในพื้นที่ต่อไป

 จึงเรียนมาเพื่อโปรดพิจารณาเข้าร่วมด้วย จักเป็นพระคุณยิ่ง

 ขอแสดงความนับถือ

 (ผู้ช่วยศาสตราจารย์ ดร.ศุทธิดา ชวนวัน)

 อาจารย์ประจำสถาบันวิจัยประชากรและสังคม

 หัวหน้าโครงการวิจัยฯ

ประสานงาน ปัณณวัฒน์ เถื่อนกลิ่น

โทรศัพท์ ๐๒ ๔๔๑ ๐๒๐๑-๔ ต่อ ๕๓๓ โทรศัพท์เคลื่อนที่ ๐๘๓ ๐๑๔ ๙๐๘๙

ไปรษณีย์อิเล็กทรอนิกส์ pannawatthuenklin@gmail.com

สิ่งที่ส่งมาด้วย

**รายละเอียดโครงการและนักวิจัย**

**ชื่อโครงการ** การเข้าถึงบริการทางสังคมของประชากรในครัวเรือนก่อนวัยสูงอายุและผู้สูงอายุที่มีรูปแบบการอยู่อาศัยต่างกัน เพื่อนำไปสู่แนวทางการสนับสนุนการบริการที่เหมาะสม

**แหล่งทุน** มูลนิธิสถาบันวิจัยและพัฒนาผู้สูงอายุไทย

**ระยะเวลาดำเนินโครงการ** ๙ เดือน (๑ มิถุนายน ๒๕๖๔ ถึงวันที่ ๒๘ กุมภาพันธ์ ๒๕๖๕)

**วัตถุประสงค์ของการวิจัย**

1. เพื่อศึกษาสถานการณ์การเข้าถึงบริการทางสังคมของประชากรก่อนวัยสูงอายุและวัยสูงอายุ ที่อาศัยในครัวเรือนคนเดียว ครัวเรือนสามีภรรยา และครัวเรือนเฉพาะผู้สูงอายุ

 ๑.๑ เพื่อศึกษาสถานการณ์ด้านสุขภาพอนามัย

 ๑.๒ เพื่อศึกษาสถานการณ์ด้านความมั่นคงในการดำรงชีวิต ในเรื่องการทำงาน รายได้ แหล่งรายได้ และการดูแล

 ๑.๓ เพื่อศึกษาสถานการณ์ด้านการมีส่วนร่วมในสังคม และที่อยู่อาศัย

1. เพื่อศึกษาและจัดทำข้อเสนอแนะเชิงนโยบายการจัดบริการทางสังคมที่เหมาะสมตามความต้องการของประชากรก่อนวัยสูงอายุและวัยสูงอายุ ที่อาศัยในครัวเรือนคนเดียว ครัวเรือนสามีภรรยา และครัวเรือนเฉพาะผู้สูงอายุ

**ระเบียบวิธีวิจัย**

 การวิจัยเชิงปริมาณ ใช้ข้อมูลทุติยภูมิจากโครงการสำรวจอนามัยและสวัสดิการ พ.ศ. ๒๕๕๐ ,๒๕๕๔ ,๒๕๕๘ และ พ.ศ. ๒๕๖๒ ที่มีการสร้างลำดับที่ครัวเรือนใหม่แล้ว เพื่อใช้ในวิเคราะห์ เช่น การเจ็บป่วย การเข้ารับบริการสาธารณสุข วิธีการรักษาพยาบาล การมีและการใช้สวัสดิการการรักษาพยาบาล ค่าใช้จ่ายในการรักษาพยาบาล ค่าใช้จ่ายในการเดินทางเพื่อเข้ารับการรักษาพยาบาล เป็นต้น

 การวิจัยเชิงคุณภาพ คุณภาพ จะเป็นการลงพื้นที่เก็บข้อมูลภาคสนามโดยใช้วิธีการสัมภาษณ์ระดับลึก (In-depth interview) เพื่อสนับสนุนข้อมูลในเชิงปริมาณที่ได้จากการศึกษาข้อมูลทุติยภูมิ นอกจากนี้ผลการศึกษาในเชิงคุณภาพจะนำไปตอบคำถามในวัตถุประสงค์เรื่องปัญหา อุปสรรคในการเข้าถึงบริการด้านสุขภาพอนามัย และบริการทางสังคม

**ผู้ร่วมการวิจัย**

หัวหน้าโครงการ ผู้ช่วยศาสตราจารย์ ดร.ศุทธิดา ชวนวัน

ผู้ร่วมงานวิจัย นางสาวกาญจนา เทียนลาย

 นายวิชาญ ชูรัตน์

 นายปัณณวัฒน์ เถื่อนกลิ่น

 นายสิทธิชาติ สมตา